pythainlp/thai-wiki-dataset-v4 huggingface dataset:
ไชนาเซาเทิร์นแอร์ไลน์ เที่ยวบินที่ 3456

ไชนาเซาเทิร์นแอร์ไลน์ เที่ยวบินที่ 3456 (CZ3456/CSN3456) เป็นเที่ยวบินโดยสารภายในประเทศตามกำหนดการจาก ท่าอากาศยานนานาชาติฉงชิ่งเจียงเป่ย์ ไปยัง ท่าอากาศยานนานาชาติเซินเจิ้นเป่าอัน เมื่อวันที่ 8 พฤษภาคม พ.ศ. 2540 เครื่องบินโบอิง 737 ซึ่งบินในเส้นทางนี้ประสบเหตุตกระหว่างพยายามลงจอดครั้งที่สองท่ามกลางพายุ ฝนฟ้าคะนอง เที่ยวบินหมายเลข 3456 ยังคงใช้โดยสายการบินไชนาเซาเทิร์นแอร์ไลน์ และเส้นทาง Chongqing-Shenzhen แต่ปัจจุบันใช้เครื่องบินตระกูล แอร์บัส เอ320 หรือ โบอิง 737 เน็กซต์เจเนอเรชัน 
อากาศยาน.
เครื่องบินดังกล่าวคือเครื่องบิน โบอิง 737-31B จดทะเบียนเป็น B-2925 และมีหมายเลขประจำเครื่อง 27288 เครื่องบินดังกล่าวถูกส่งมอบให้กับบริษัทไชนาเซาเทิร์นแอร์ไลน์ เมื่อวันที่ 2 กุมภาพันธ์ พ.ศ. 2537 และได้บันทึกไว้กว่า 8,500 ชั่วโมงก่อนเกิดเหตุเครื่องบินตก เครื่องบินนี้ขับเคลื่อนด้วยเครื่องยนต์เทอร์โบแฟน CFM International CFM56-3C1 จำนวน 2 เครื่อง 
ผู้บาดเจ็บและเสียชีวิต.
เมื่อวันที่ 9 พฤษภาคม พ.ศ. 2540 รายการข่าวระดับประเทศที่ออกอากาศทางสถานี TVB Jade เวลา 18.30 น ได้รายงานรายชื่อผู้บาดเจ็บและเสียชีวิตจากอุบัติเหตุครั้งนั้น
ฟีโนเมนอน (อัลบั้มของวงยูเอฟโอ)

ฟีโนเมนอน เป็นสตูดิโออัลบั้มลำดับที่ 3 ของยูเอฟโอ วงดนตรีร็อกสัญชาติอังกฤษ วางจำหน่ายในเดือนพฤษภาคม 1974 อัลบั้มนี้เป็นอัลบั้มชุดแรกของวงหลังจากที่ไมเคิล เชงเกอร์ มือกีตาร์คนใหม่เข้ามาแทนที่มิค บอลตัน
การผลิต.
อัลบั้ม "ฟีโนเมนอน" นับเป็นผลงานสตูดิโออัลบั้มชุดที่ 3 ของวงยูเอฟโอ และเป็นอัลบั้มแรกที่พวกเขาได้เซ็นสัญญากับค่ายเพลงใหญ่ระดับโลกอย่าง Chrysalis Records นอกจากนี้ ยังเป็นอัลบั้มแรกของวงที่ถูกวางจำหน่ายในประเทศสหรัฐอเมริกาอีกด้วย การมาถึงของไมเคิล เชงเกอร์ อดีตมือกีตาร์วงสกอร์เปียนส์ ทำให้อัลบั้มฟีโนเมนอนของวงยูเอฟโอเปลี่ยนจากแนวสเปซร็อกที่เน้นแนวบลูส์มาเป็นแนวฮาร์ดร็อกที่ตรงไปตรงมามากกว่า
อุชกูลี

อุชกูลี (; Ushguli) เป็นชุมชนที่ประกอบด้วยห้าชุมชน ตั้งอยู่ริมโกรกธารเองงูรี (Enguri gorge) ในเขตซวาเนตี ประเทศจอร์เจีย อุชกูลียังคงอนุรักษ์คุณลักษณะของหมู่บ้านจากยุคกลางไว้ได้อย่างดี โดยเฉพาะอย่างยิ่งบรรดาหอคอยสูงที่ใช้เพื่อป้องกันภัย เรียกว่า หอคอยซวัน อุชกูลีและนิคมโดยรอบ เช่น เมสตียา ได้รับการขึ้นทะเบียนเป็นแหล่งมรดกโลกของยูเนสโกในชื่อ "ซวาเนตีบน" (Upper Svaneti) ในปี 1996 อุชกูลีตั้งอยู่ที่ความสูง จากระดับน้ำทะเล ใกล้กับเชิงเขาชฆาราในเทือกเขาเคาคาซุสใหญ่ จำนวนผู้อยู่อาศัยในอุชกูลีอยู่ที่ประมาณ 70 ครัวเรือน 200 คน
สิ่งปลูกสร้างสำคัญในชุมชนคือโบสถ์ลามารียา (ตั้งชื่อตามเทวีลามารียาในปรัมปราวิทยาซวาเนตี) ตั้งอยู่บนยอดเชิงเขา ส่วนโบสถ์น้อยของโบสถ์สร้างขึ้นในศตวรรษที่ 12 และภายในประดับด้วยภาพเขียนเฟรสโกจากสมัยยุคทองจอร์เจีย ลักษณะสิ่งปลูกสร้างที่โดดเด่นที่สุดของอุชกูลีคือบรรดาหอคอยซวันซึ่งพบได้ทั่วไปในชุมชนนี้ หอคอยเหล่านี้มีความสูง 3-5 ชั้น ส่วนใหญ่สร้างขึ้นระหว่างศตวรรษที่ 9-12 และได้รับการอนุรักษ์ในสภาพสมบูรณ์ ต่างกับในเมืองทางตอนล่างอย่างเมสตียาซึ่งหอคอยเหล่านี้เริ่มเสื่อมสภาพ เนื่องด้วยอุชกูลีตั้งอยู่ในบริเวณที่เข้าถึงได้ยากจึงทำให้มีการอนุรักษ์ดี หนึ่งในหมู่บ้านในชุมชนอุชกูลีคือชาจาชีมีหอคอยซวันรวมกว่า 200 หอที่ได้รับการอนุรักษ์อย่างดี
โศกาสาไถย

โศกาสาไถย  เป็นคำที่ใช้อธิบายแนวโน้มทางพฤติกรรมที่คนอ้างเกินจริงเกี่ยวกับปัญหาทางอารมณ์ของตนเพื่อเรียกร้องความเห็นใจ คำในภาษาอังกฤษคือ "sadfishing" เป็นการเล่นคำกับคำว่า "catfishing" (การสร้างตัวตนสมมติออนไลน์) โศกาสาไถยเป็นปฏิกิริยาโดยทั่วไปของบุคคลที่เผชิญกับช่วงเวลาที่ยากลำบากหรือแสร้งทำเป็นกำลังเผชิญช่วงเวลาที่ยากลำบาก กล่าวกันว่าพฤติกรรมโศกาสาไถยทำร้ายเยาวชนโดยการเผยให้ตกเป็นการเป้าของการข่มเหงรังแกและการเตรียมเพื่อทารุณกรรมทางเพศ เนื่องจากผู้คนที่แบ่งปันเรื่องราวและอารมณ์ส่วนตัวนี้ออกไปทางออนไลน์ บางครั้งการกระทำเช่นนี้ส่งผลให้ผู้ที่แบ่งปันเรื่องราวออกไปนี้ตกเป็นเป้าของผู้ข่มเหงรังแกทางออนไลน์ ผลที่ตามมาอีกประการของพฤติกรรมนี้คือกลุ่มคนที่มี "ปัญหาจริง" มักจะถูกมองข้ามหรือถูกกล่าวหาว่ากระทำโศกาสาไถยไปด้วยและถูกข่มเหงรังแกเพราะเรื่องนี้
มีรายงานระบุว่าเยาวชนที่แสวงหาความช่วยเหลือออนไลน์เริ่มถูกกล่าวหาว่าโศกาสาไถย โดยข้อกล่าวหาว่าโศกาสาไถยอาจส่งผลเสียต่อเยาวชนที่มีปัญหาเรื่องสุขภาพจิต โศกาสาไถยมีความเกี่ยวข้องกับการระรานทางไซเบอร์และมักถูกมองว่าเป็นวิธีการเรียกร้องความสนใจ กล่าวกันว่าโศกาสาไถยดึงดูดผู้ข่มเหงรังแกและผู้มีความใคร่เด็ก
จิรพล ว่องวิทย์

พลเรือเอก จิรพล ว่องวิทย์ (เกิด 4 เมษายน พ.ศ. 2508) เป็นทหารเรือชาวไทย ปัจจุบันดำรงตำแหน่ง ผู้บัญชาการทหารเรือและรองผู้อำนวยการศูนย์อำนวยการรักษาผลประโยชน์ของชาติทางทะเล
ประวัติ.
พลเรือเอก จิรพล ว่องวิทย์มีชื่อเล่นว่า"แมว"เกิดวันที่ 4 เมษายน พ.ศ. 2508 ณ แขวงศาลาธรรมสพน์ เขตทวีวัฒนา กรุงเทพมหานคร 
การศึกษา
รับราชการ.
เมื่อได้รับราชการที่กองทัพเรือ จิรพลได้ดำรงตำแหน่งสำคัญอย่างผู้บังคับการเรือหลวงประแส ผู้บังคับการเรือหลวงสุโขทัย ในปี พ.ศ. 2563 เป็นรองเจ้ากรมยุทธศึกษาทหารเรือ ต่อมา ในปี พ.ศ. 2566 เป็นที่ปรึกษาพิเศษกองทัพเรือ ปฏิบัติหน้าที่ประธานคณะกรรมการบริหารเขตพัฒนาพิเศษภาคตะวันออกของกองทัพเรือ กระทั่งในปี พ.ศ. 2567 ได้รับโปรดเกล้าฯ เป็นผู้บัญชาการทหารเรือ คนที่ 58
ไชโย

ไชโย เป็นคำอุทานในภาษาไทยที่ใช้แสดงความยินดี ดีใจ หรือเห็นพ้องต้องกัน คล้ายกับคำว่า "ฮูเร" หรือ "โฮเร" ในภาษาอังกฤษ เป็นคำพ้องความหมายกับคำว่า ชโย ซึ่งมักใช้ในบทกวี
คำว่า 'ไชโย' ในความหมายสมัยใหม่นั้นเริ่มต้นโดยพระบาทสมเด็จพระมงกุฎเกล้าเจ้าอยู่หัว (รัชกาลที่ 6) ซึ่งทรงได้รับแรงบันดาลใจมาจากคำที่คล้ายคลึงกันซึ่งนักแสดงชาวอินเดียใช้ในระหว่างการแสดงรามายณะ การบันทึกการใช้คำนี้ครั้งแรกอย่างเป็นทางการเกิดขึ้นเมื่อวันที่ 28 มกราคม 2457 ในสมัยรัชกาลที่ 6 เมื่อพระองค์เสด็จไปนมัสการซากเจดีย์ ซึ่งเชื่อกันว่าเป็นสถานที่ที่สมเด็จพระนเรศวรมหาราชทรงทำยุทธหัตถีกับพระมหาอุปราชา (ปัจจุบันคือ อนุสรณ์ดอนเจดีย์ จังหวัดสุพรรณบุรี) เมื่อเหล่ากองเสือป่าของพระองค์ไม่ตอบสนองต่อเสียงตอบรับ โห่-ฮิ้ว พระบาทสมเด็จพระมงกุฎเกล้าเจ้าอยู่หัว จึงทรงพระกรุณาโปรดเกล้าฯ ให้พวกเขาเปล่งเสียง "โย" ตอบรับเมื่อได้ยินเสียงร้อง "ไช" จึงเป็นที่มาของคำว่า "ไชโย" ที่เปล่งออกมาสามครั้งซ้อนคล้ายกับคำว่า "hip hip hooray" ในภาษาอังกฤษ ต่อมา การใช้คำว่า 'ไชโย' ได้แพร่หลายออกไป และกลายเป็นคำที่คนทั่วไปนิยมใช้กัน
สมเด็จพระเจ้าบรมวงศ์เธอ กรมพระยาดำรงราชานุภาพได้กล่าวไว้ในสาส์นสมเด็จฉบับวันที่ 2 กุมภาพันธ์ 2481 ว่าคำว่า "ไชโย" นั้นเป็นคำเก่าที่พบได้ในบทพระราชนิพนธ์เรื่องรามเกียรติ์ พระราชนิพนธ์ในรัชกาลที่ 2 (พ.ศ. 2352-2367) แต่ก็ค่อย ๆ หายไปจากการใช้งานทั่วไปในช่วงเวลานั้น
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดพระนครศรีอยุธยา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
วัฒนธรรมการดื่มชา

วัฒนธรรมการดื่มชา เป็นวิธีการชงและการดื่มชา วิธีที่ผู้คนมีปฏิสัมพันธ์กับชา และสุนทรียศาสตร์ที่เกี่ยวข้องกับการดื่มชา
เอเชียตะวันออก.
จีน.
ลู่อฺวี่ ผู้เชี่ยวชาญเรื่องชาและนักเขียนชาวจีนในยุคราชวงศ์ถังได้สังเกตพบว่าต้นชาที่ปลูกตามเชิงเขาที่มีร่มเงาหนาทึบ มักให้ใบชาที่มีคุณภาพต่ำกว่ามาตรฐาน เมื่อนำมาชงดื่มมักทำให้เกิดอาการท้องอืด ในสมัยนั้น มักจะชงชาโดยการต้มน้ำและใบชาไปพร้อมกัน
มีการเติมเกลือบางชนิดลงในน้ำ เพื่อชูรสชาติของชาให้เด่นชัดยิ่งขึ้น
เอเชียตะวันออกเฉียงใต้.
ไทย.
ชาไทย หรือชาเย็น เป็นเครื่องดื่มที่ชงจากชาแดงเข้มข้น มักจะมีการเติมเทียนสัตตบุษย์ สีผสมอาหารสีแดงและสีเหลือง บางครั้งก็มีเครื่องเทศด้วย ชาชนิดนี้มีรสชาติหวานหอมจากน้ำตาลและนมข้นหวาน และมักเสิร์ฟในรูปแบบเย็น
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
ประสาทหลอน (ปัญญาประดิษฐ์)

ในสาขาปัญญาประดิษฐ์ อาการประสาทหลอน (hallucination) หรือ การสร้างเรื่องจากความจำเสื่อม (confabulation) หรือ การหลงผิด (delusion) หมายถึงความเป็นเท็จที่สร้างขึ้นโดยปัญญาประดิษฐ์หรือการตอบสนองที่นำเสนอข้อมูลที่ทำให้เข้าใจ ว่าเป็นข้อเท็จจริง ตัวอย่างเช่น จักรกลสนทนาที่ขับเคลื่อนโดยแบบจำลองภาษาขนาดใหญ่ (LLM) เช่นแชตจีพีที สามารถสุ่มสร้างคำโกหกที่ฟังดูสมจริงภายในเนื้อหาที่สังเคราะห์ขึ้น นักวิจัยตระหนักถึงปัญหานี้ โดยประเมินว่าปรากฏการณ์การประสาทหลอนเช่นนี้เกิดขึ้นมากถึง 27% ของทั้งหมด และข้อผิดพลาดของข้อเท็จจริงปรากฏอยู่ใน 46% ของข้อความที่สร้างขึ้น การตรวจจับและบรรเทาอาการประสาทหลอนเหล่านี้ถือเป็นความท้าทายที่สำคัญต่อการยอมรับในทางปฏิบัติและความน่าเชื่อถือของแบบจำลองภาษาขนาดใหญ่
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
ไทยลีก 3 ฤดูกาล 2567–68 – โซนภาคตะวันออกเฉียงเหนือ

ไทยลีก 3 ฤดูกาล 2567–68 โซนภาคตะวันออกเฉียงเหนือ เป็นส่วนหนึ่งของการแข่งขันไทยลีก 3 ฤดูกาล 2567–68 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 8 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
 
สโมสรที่เข้าแข่งขันในฤดูกาล 2567–68 โซนภาคตะวันออกเฉียงเหนือ มีจำนวน 11 สโมสร โดยแบ่งเป็นสโมสรจากฤดูกาล 2566–67 จำนวน 10 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :{{suboff}}: ผู้เล่นที่ปล่อยตัวระหว่างตลาดซื้อขายนักเตะครั้งที่ 2{{subon}}: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
ผู้ชม.
จำนวนผู้ชมจากเกมเหย้า.
หมายเหตุ:{{font color|red|Unk.1}} ข้อผิดพลาดในการรายงานการแข่งขันเมื่อวันที่ 30 มีนาคม 2568 (ยโสธร 2–7 สุรินทร์ โขงชีมูล)
การประมาณภาวะน่าจะเป็นสูงสุด

การประมาณภาวะน่าจะเป็นสูงสุด หรือ การประมาณค่าควรจะเป็นสูงสุด (maximum likelihood estimation) หรือ วิธีภาวะน่าจะเป็นสูงสุด (method of maximum likelihood) ในทางสถิติศาสตร์ คือวิธีการประมาณค่าแบบจุดสำหรับพารามิเตอร์ของการแจกแจงความน่าจะเป็นของข้อมูล
X & \thicksim & f(X \mid \theta_{0}) \\
\hat{\theta} & = & \arg \max\limits_{\theta}L(\theta \mid X=x)=\arg \max\limits_{\theta}f(X=x \mid \theta)
\end{array}</math>
วิธีการนี้ได้รับการพัฒนาขึ้นโดยโรนัลด์ ฟิชเชอร์ ระหว่าง ปี 1912 ถึง 1922
มีการใช้กันอย่างแพร่หลายเมื่อพยายามอธิบายประชากรที่สร้างข้อมูลที่สังเกตได้ ในทางชีววิทยา เมื่อสร้างแผนภูมิวิวัฒนาการชาติพันธุ์ ตามแบบจำลองความน่าจะเป็นสำหรับการทดแทนข้อมูลโมเลกุล เช่น แถวลำดับของเบส หรือ กรดอะมิโน ยังใช้เป็นวิธีที่มีประสิทธิภาพในการเลือกรูปร่างของต้นไม้ที่อธิบายข้อมูลได้อย่างน่าเชื่อถือที่สุด
ในสาขาการเรียนรู้ของเครื่อง การประมาณภาวะน่าจะเป็นสูงสุดได้ถูกนำมาใช้ในการเรียนรู้ของโครงข่ายประสาทเทียม
ลูกา–กิจการ

ลูกา–กิจการ  เป็นงานเขียนที่ประกอบด้วยพระวรสารนักบุญลูกาและกิจการของอัครทูตในพันธสัญญาใหม่ หนังสือทั้งสองเล่มในคัมภีร์ไบเบิลถือกันว่าเขียนโดยลูกา หนังสือทั้งสองเล่มบรรยายเรื่องเล่าเกี่ยวกับเหล่าบุคคลผู้เผยแผ่ศาสนาคริสต์, พันธกิจของพระเยซูและพันธกิจที่สืบเนื่องต่อมาของอัครทูต และยุคอัครทูต
ผู้เขียน.
ทั้งพระวรสารนักบุญลูกาและกิจการของอัครทูตเป็นเรื่องเล่าที่เขียนให้ชายที่ชื่อเธโอฟีลัสได้อ่าน หนังสือกิจการของอัครทูตเริ่มต้นด้วยความกล่าวถึง "หนังสือฉบับแรก" ซึ่งอาจหมายถึงพระวรสารนักบุญลูกา นักวิชาการส่วนใหญ่เห็นพ้องต้องกันว่าหนังสือทั้งสองเล่มเขียนโดยบุคคลเดียวกัน บางครั้งลูกา–กิจการถูกนำเสนอในฐานะหนังสือเล่มเดียวกันที่ตีพิมพ์ในคัมภีร์ไบเบิลหรือพันธสัญญาใหม่ เช่น ใน "The Original New Testament" (ค.ศ. 1985) และ "The Books of the Bible" (ค.ศ. 2007)
พระวรสารนักบุญลูกาเป็นพระวรสารที่ยาวที่สุดในพระวรสารทั้งสี่เล่มและเป็นหนังสือที่ยาวที่สุดในภาคพันธสัญญาใหม่ เมื่อรวมกับกิจการของอัครทูตก็กลายเป็นงานเขียน 2 เล่มโดยผู้เขียนคนเดียวกัน เรียกว่าลูกา–กิจการ หลักสำคัญของเทววิทยาในลูกา–กิจการคือ "ประวัติศาสตร์ของความรอด" ความเข้าใจของผู้เขียนคือการที่พระประสงค์ของพระเจ้าปรากฏให้เห็นผ่านกิจการที่ทรงกระทำและจะทรงกระทำต่อไปในประวัติศาสตร์
วัดโพธิเจติยาราม

วัดโพธิเจติยาราม หรือ วัดทุ่งควาย เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลกำปุงจีนา อำเภอเปนดัง รัฐเกอดะฮ์ ประเทศมาเลเซีย ปัจจุบันมีพระครูศรีโพธิวิเทศ เป็นเจ้าอาวาส
วัดโพธิเจติยาราม สันนิษฐานว่าเป็นวัดโบราณ น่าจะเป็นวัดแห่งแรกของไทรบุรี (รัฐเกอดะฮ์) เชื่อว่าเป็นจุดพักศพที่ 4 ของหลวงปู่ทวด ทางวัดได้สร้างเจดีย์ครอบไว้ ซึ่งถือว่าเป็นสถานที่ศักดิ์สิทธิ์ เชื่อว่าในสถูปมีอัฐิหลวงพ่อทวดบรรจุอยู่
สถูปที่เชื่อกันว่าเป็นสถูปที่บรรจุพระอัฐิของหลวงปู่ทวดดังปรากฏในหนังสือ "สถานการณ์ภาคใต้ เมื่อนาวาไทยหลงทิศ" ว่า "เมื่อได้ฌาปณกิจศพแล้ว อุบาสกอุบาสิกาที่ได้ร่วมเดินทางมาส่งก็ได้ขอแบ่งอัฐิส่วนหนึ่ง กลับไปสร้างเจดีย์บรรจุที่วัดไทรบุรี และเชื่อว่าวัดในเมืองไทรบุรีก็คือวัดนี้เอง ชาวบ้านมัก
เรียกวัดนี้ว่า "วัดทุ่งควาย" อยู่ที่บ้านทุ่งควายหรือกำปุงจีนา เป็นสถานที่พักศพต่อจากบ้านนางแปลง"
สิ่งก่อสร้างที่สำคัญ มีวิหารหลวงพ่อทวดและอดีตเจ้าอาวาส ขนาดยาว 31.40 เมตร กว้าง 17.20 เมตร สูง 21.90 เมตร สร้างมาตั้งแต่ปี พ.ศ. 2547
ตำบลคูคต

คูคต เป็นตำบลในอำเภอลำลูกกา จังหวัดปทุมธานี 
ประวัติ.
คำว่า "คูคต" แปลตรงตัวได้ว่า "คูคดเคี้ยว"
เหตุการณ์สำคัญที่เกิดขึ้นในพื้นที่ตำบลคูคต คือ เวียดนามแอร์ไลน์ เที่ยวบินที่ 831 ตกในทุ่งนา เมื่อวันที่ 9 กันยายน พ.ศ. 2531 และ เหตุเพลิงไหม้รถบัสโดยสารนักเรียนจากโรงเรียนวัดเขาพระยาสังฆาราม จังหวัดอุทัยธานี ขณะกลับจากทัศนศึกษา บนถนนวิภาวดีรังสิต เมื่อวันที่ 1 ตุลาคม พ.ศ. 2567
ภูมิศาสตร์.
ตำบลคูคตตั้งอยู่ทางตะวันตกสุดของอำเภอลำลูกกา ห่างจากใจกลางอำเภอไปทางเหนือประมาณ 16 กิโลเมตร และห่างจากตัวเมืองปทุมธานีไปทางทิศใต้ประมาณ 16 กิโลเมตร
ตำบลคูคตมีพื้นที่รวม 24.975 ตารางกิโลเมตร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
การปกครอง.
คูคตแบ่งการปกครองออกเป็น 18 หมู่บ้าน
ตำบลนี้อยู่ภายใต้การปกครองโดยองค์กรปกครองส่วนท้องถิ่นสองแห่ง คือ เทศบาลเมืองคูคตและเทศบาลเมืองลำสามแก้ว
ประชากร.
ในปี พ.ศ. 2561 ตำบลคูคตมีจำนวนประชากรทั้งสิ้น 110,750 คน (45,009 คน อยู่ในเทศบาลเมืองคูคต 65,741 คน อยู่ในเทศบาลเมืองลำสามแก้ว)
การขนส่ง.
ตำบลคูคตมีสถานีรถไฟฟ้า 1 แห่ง คือสถานีคูคต ซึ่งเป็นสถานีปลายทางในปัจจุบันของรถไฟฟ้าบีทีเอส สายสุขุมวิท (สายสีเขียวอ่อน)
นอกจากนี้ยังมีถนนที่มีเส้นทางผ่านตำบลคูคต คือ ถนนพหลโยธิน (ทางหลวงแผ่นดินหมายเลข 1) และถนนวิภาวดีรังสิต (ทางหลวงแผ่นดินหมายเลข 31) ซึ่งมาบรรจบกันที่ทางแยกต่างระดับอนุสรณ์สถาน โดยมีถนนลำลูกกา (ทางหลวงแผ่นดินหมายเลข 3312) เป็นเส้นทางหลัก
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
บีเยร์ตัน

บีเยร์ตัน (สำเนียงทรานซิลวาเนีย: Birthälm/Bierthalmen/Bierthalm) เป็นคอมมูนในเทศมณฑลซีบิว ภูมิภาคทรานซิลเวเนีย ประเทศโรมาเนีย ประกอบด้วยสามหมู่บ้าน คือ หมู่บ้านบีเยร์ตัน หรือ บีร์ทแฮล์ม (Biertan / Birthälm), โคปชามาเร หรือ โกรสโคพิช (Copșa Mare / Gross-Kopisch / Nagykapus) และ รีชีช หรือ ไรเคสโดร์ฟ (Richiș / Reichesdorf / Riomfalva}})
บีเยร์ตันเป็นหนึ่งในหมู่บ้านซัคเซินที่มีโบสถ์ป้อมในทรานซิลวาเนียที่สำคัญและมีชื่อเสียงที่สุด และได้รับการขึ้นทะเบียนแหล่งมรดกโลกโดยยูเนสโกในปี 1993 โดยโบสถ์ป้อมบีเยร์ตันมีสถานะเป็นอาสนวิหารของบิชอปลูเทอรันเอวันเจลิคอลแห่งทรานซิลวาเนียระหว่างปี 1572 ถึง 1867
เส้นทางวิ่งเทรลระยะยาว วีอาตรันซิวานีกามีเส้นทางผ่านทั้งสามหมู่บ้านในคอมมูนนี้
คอมมูนตั้งอยู่บนที่ราบสูทรานซิลวาเนียที่ความสูง จากระดับน้ำทะเล บนฝั่งของแม่น้ำบีเยร์ตัน และแม่น้ำวาเล (Vale) ตั้งอยู่ห่างไป ทางตะวันออกของนครเมดียัช และ ทางเหนือของนครซีบิว
ปรากฏหลักฐานการตั้งรกรากในบีเยร์ตันที่เก่าแก่ที่สุดจากปี 1283 ในเอกสารบันทึกการจ่ายภาษีโดยผู้อยู่อาศัยของ 7 หมู่บ้านซึ่งเชื่อว่าตั้งขึ้นในระหว่างปี 1224 ถึง 1283 โดยชาวซัคเซินทรานซิลวาเนีย และเติบโตมาเป็นเมืองการค้าภายในปี 1510 ซึ่งมีประชากรถึง 5,000 คน ในปี 1468 ถึงศตวรรษที่ 16 มีการก่อสร้างโบสถ์ป้อม (คีร์เชินบวร์ค หรือ แวร์คีร์เชอ) หลังสิ้นสุดสมัยยุคกลาง จำนวนผู้อยู่อาศัยของเมืองลดลง โดยเฉพาะอย่างยิ่งเนื่องจากผู้คนอพยพไปอาศัยในเมืองใหญ่ใกล้เคียง ทั้งซีกีชออารา (แชสบวร์ค), ซีบิว (แฮร์มันชตัท) และ เมดียัช (เมดีอัช)
โปโฬนนะรุวะ

โปโฬนนะรุวะ,  เป็นเมืองสำคัญของอำเภอโปโฬนนะรุวะ ในจังหวัดกลางเหนือ ประเทศศรีลังกา ปัจจุบันเมืองแบ่งออกเป็นสองส่วนหลัก&hairsp;ๆ คือส่วนเมืองใหม่ที่พัฒนาขึ้นในยุคหลัง และส่วนเมืองเก่าที่เคยเป็นราชธานีของราชอาณาจักรโปโฬนนะรุวะ
อาณาจักรโปโฬนนะรุวะเป็นอาณาจักรที่เก่าแก่ที่สุดของศรีลังกาเป็นอันดับสอง เริ่มแรกเป็นฐานทัพของอาณาจักรของชาวสิงหล พื้นที่ "นครโบราณโปโฬนนะรุวะ" ได้รับการประกาศเป็นแหล่งมรดกโลกของยูเนสโก
นครโปโฬนนะรุวะใหม่อยู่ภายใต้โครงการการพัฒนาครั้งใหญ่ในชื่อ “ปลุกตื่นโปโฬนนะรุวะ”  ซึ่งนำโดยอดีตประธานาธิบดีไมตรีปาละ สิริเสนา
มาณฑู

มาณฑู (อักษรโรมัน: Mandu) หรือ มาณฑวครรห์ (อักษรโรมัน: Mandavgad) เป็นนครโบราณในอำเภอธร รัฐมัธยประเทศ ประเทศอินเดีย ในสมัยคริสต์ศตวรรษที่ 11 เป็นส่วนหนึ่งของราชอาณาจักรตรงคธ (Tarangagadh) มาณฑูสร้างขึ้นเป็นเมืองป้อมปราการบนชนบทห่างไป จากอินเทาร์
มาณฑูมีประวัติศาสตร์ที่ยาวนาน และด้วยที่ตั้งทำให้ในอดีตใช้งานเป็นตำแหน่งทางยุทธศาสตร์สำหรับการรบ เมืองมาณฑูมีกำแพงและป้อมปราการโบราณที่มีความยาว ล้อมรอบ โดยมี 12 ทางเข้าออก ภายในกำแพงเมืองเต็มไปด้วยพระราชวังหลวง มัสยิด ไชนมนเทียร และสิ่งปลูกสร้างอื่น ๆ โดยมีชิ้นงานสถาปัตยกรรมที่สำคัญ เช่น มัสยิดจามาที่สร้างด้วยศิลปกรรมปาทาน
วัดนิโครธาราม (ประเทศมาเลเซีย)

วัดนิโครธาราม หรือ วัดเตอโล๊ะวันยะ เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลเตอโล๊ะวันยะ อำเภอโกตาสตาร์ รัฐเกอดะฮ์ ประเทศมาเลเซีย ปัจจุบันมีพระนิโครธธรรมธาดา (ลาภ โอภาโส) ดำรงตำแหน่งเจ้าอาวาส 
วัดนิโครธรามตั้งอยู่ในหมู่บ้านเตอโล๊ะวันยะ ซึ่งประมาณ 50 ครัวเรือนเป็นชาวมาเลเซียเชื้อสายไทย ซึ่งส่วนใหญ่มีอาชีพรับจ้างและค้าขาย วัดนี้เป็นศูนย์กลางชุมชน บริเวณวัดมีพุทธสมาคมรัฐเกอดะฮ์ มีอุโบสถสถาปัตยกรรมไทยประเพณี
วัดมีเกจิอาจารย์คือ พระนิโครธรรมธาดา (หลวงพ่อลิ้นดำ) ลูกศิษย์เล่าว่าน้ำลายของท่าสามารถรักษาโรคได้อย่าน่ามหัศจรรย์ ชาวบ้านเรียกท่านติดปากจนถึงทุกวันนี้ว่าหลวงพ่อลิ้นดำ วาจาสิทธิ์
วัดนิโครธารามสร้างขึ้นเพื่อใช้เป็นที่สอบธรรมสนามหลวงแทนวัดสโมสรราชานุประดิษฐ์ที่ถูกน้ำเซาะตลิ่งจนเสียหาย โดยได้มอบให้ คุณประสงค์ ทองเต็ม นายช่างของกรมศาสนาในขณะนั้นเป็นผู้ออกแบบห้องสมุดหนังสือภาษาไทยก่อน สร้างเสร็จใน พ.ศ. 2509 ต่อมาจึงก่อสร้างอุโบสถโดยมีตุนกู อับดุล ระฮ์มัน นายกรัฐมนตรีมาเลเซียมาวางศิลาฤกษ์ ใน พ.ศ. 2511 ภายหลังเมื่ออุโบสถสร้างเสร็จใน พ.ศ. 2518 โดยได้มีพิธีเปิดอีกหน
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
สุรเชษฐ์ ขวัญใน

สุรเชษฐ์ ขวัญใน (18 สิงหาคม พ.ศ. 2522 –) เป็นทั้งนักมวยปล้ำฟรีสไตล์ และนักมวยปล้ำเกรโก-โรมัน ชาวไทย ผู้ได้รับรางวัลเหรียญเงินจากการแข่งมวยปล้ำในซีเกมส์ 1997 รุ่น 76 กก. ที่จาการ์ตา ประเทศอินโดนีเซีย, รางวัลเหรียญเงินจากการแข่งมวยปล้ำในซีเกมส์ 2003 รุ่น 74 กก. ที่ฮานอย ประเทศเวียดนาม และรางวัลเหรียญเงินจากการแข่งมวยปล้ำในซีเกมส์ 2009 รุ่น 84 กก. ที่เวียงจันทน์ ประเทศลาว ซึ่งภายหลัง เขาได้เป็นผู้ฝึกสอนมวยปล้ำให้แก่วิไลวรรณ ทองก่ำ
มาฬิคาวิละ

มาฬิคาวิละ (Maligawila หรือ Maligavila) เป็นหมู่บ้านในประเทศศรีลังกา ตั้งอยู่ห่างจากโมนราคละในอำเภอโมนราคละไปทางทิศใต้ประมาณ หมู่บ้านนี้มีความสำคัญในฐานะแหล่งโบราณคดีที่ค้นพบโบราณวัตถุสำคัญ เช่น พระพุทธรูปแห่งมาฬิคาวิละ ที่สูง 11-12 เมตร ถือเป็นพระพุทธรูปแกะสลักแบบยืนเดี่ยว (free-standing) ที่สูงที่สุดองค์หนึ่งในประวัติศาสตร์ และเป็นจุดหมายปลายทางการท่องเที่ยวที่สำคัญของภูมิภาคนี่ อีกโบราณวัตถุที่สำคัญคือรูปพระโพธิสัตว์อวโลกิเตศวรความสูง ทั้งหมดค้นพบในทศวรรษ 1950s และเชื่อว่าสร้างขึ้นในศตวรรษที่ 7 โดยดำรัสของเจ้าชายอัคฆโพธิ นอกจากนี้ยังมีการค้นพบเสาอายุศตวรรษที่ 10 ตั้งขึ้นในรัชสมัยของกษัตริย์มหินทะที่สี่ (956-972)
พระพุทธรูปมาฬิคาวิละ

พระพุทธรูปมาฬิคาวิละ ("มาฬิคาวิละ พุทุ ปิฬิมะยะ", Maligawila Buddha statue) เป็นพระพุทธรูปยืนในหมู่บ้านมาฬิคาวิละ ประเทศศรีลังกา พระพุทธรูปนี้แกะสลักจากหินปูน โดยเจ้าชายอัคคโพธิในศตวรรษที่ 7 พระพุทธรูปนี้ค้นพบในปี 1951 ในสภาพแตกหักเป็นชิ้น การบูรณะแล้วเสร็จในปี 1980 ภายใต้การนำของประธานาธิบดีในเวลานั้น ราณาสิงหะ เปรมทาส
พระพุทธรูปมีความสูง และถือเป็นหนึ่งในตัวอย่างของพระพุทธรูปยืนที่งดงามที่สุดของลังกาโบราณ ร่วมกับพระพุทธรูปอวุกานะ และ พุทุรุวะกาละ ซากโดยรอบบ่งบอกว่าในอดีตมีการสร้างวิหารคลุม โดยมีขนาดกว้างและยาวประมาณ 
ตามพงศาวดารโบราณ จุลวงศ์ ระบุว่าพระพุทธรูปสร้างขึ้นในศตวรรษที่ 7 โดยเจ้าชายอัคคโพธิแห่งรุหุนะ ซึ่งสร้างปัทมวิหารควบคู่กับพระพุทธรูปที่นี่
การลบมุม

การลบมุม หรือ การลบคม (แชมเฟอร์ หร่อ) เป็นเทคนิกที่ทำให้เกิดมุมเชื่อมต่อระหว่างสองหน้าตัดของวัตถุ บ้างอาจนิยามให้เป็นชนิดย่อยหนึ่งของเบเวล และโดยทั่วไปมักทำกับหน้าตัดที่ทำมุมฉากกัน โดยนิยมลบมุม 45° มีใช้เทคนิกการลบมุมทั้งในงานไม้, เฟอร์นิเจอร์, ฟอร์มเวิร์กคอนกรีต, กระจก เป็นต้น โดยในสาขาการผลิตเฟอร์นิเจอร์ มีคำเรียกการลบมุมชนิด ลาร์กส์ทัง  ซึ่งมีส่วนโค้งตรงปลายมนออก
ในทางสถาปัตยกรรม มีการลบมุมเพื่อประโยชน์ทางการใช้งานและทั้งเพื่อสุนทรียภาพ ดังเช่นปรากฏในแปลนพื้นของทัชมาฮาลอันเป็นลูกบาศก์ลดมุมทั้งสี่
ในทางผังเมือง มีการลบมุมสำหรับถนนขอบมุม (street corners) เพื่อการออกแบบบล็อกเมือง ดังที่ปรากฏในผังเมืองของบาร์เซโลนาและหลายเมืองในประเทศสเปน, ไถจง ประเทศไต้หวัน และปอนเซ ป็วยร์โตริโก
ยังนย็อม

<table class="infobox" style="width: 22em"></table>
ยังนย็อม (ฮันจา: 藥念) เป็นชื่อเรียกเครื่องปรุงรสที่ใช้ในอาหารเกาหลี นอกจากจะใช้ปรุงรสอาหาร เช่น ไก่ทอด (ไก่ยังนย็อม) แล้ว ยังใช้ราดใส่ ยากินิกุ กิมจิ ชีแก นามุล เป็นต้น
ภาพรวม.
ทำโดยการรวมส่วนผสมอื่น ๆ หลายอย่าง อันได้แก่ โคชูจัง, ทเว็นจัง (มิโซะเกาหลี), คันจัง (ซีอิ๊วเกาหลี) เข้าด้วยกัน รวมถึง พริกป่น น้ำมันงา งา น้ำตาล กระเทียม และ ขิง นอกจากนี้ยังอาจใช้ ผลไม้ เช่น สาลี่
ชื่อ "ยังนย็อม" เขียนเป็นอักษรจีนว่า 藥念 มีพื้นฐานมาจากความคิดที่ว่าอาหารกลายเป็นยา ยา และอาหารมีต้นกำเนิดเดียวกัน
อักษร 藥 ออกเสียงในภาษาเกาหลีว่า "ยัก" (약) แต่เนื่องจากกฎการแปลงพัดชิมเมื่อตามด้วยเสียงพยัญชนะนาสิก "น" (ㄴ) ทำให้ "ก" (ㄱ) เปลี่ยนเป็น "ง" (ㅇ) กลายเป็น "ยัง" (양) จึงอ่านว่า "ยังนย็อม" (양념) ไม่ใช่ "ยักนย็อม" ตามรูปเดิม
ไก่ยังนย็อม

<table class="infobox" style="width: 22em"></table>
ไก่ยังนย็อม หรือ ยังนย็อมชีคิน (ฮันจา:) เป็นไก่ทอดชนิดหนึ่งของเกาหลี ปรุงรสด้วยซอสยังนย็อม ซึ่งมีรสหวานและเผ็ด ทำจาก โคชูจัง กระเทียม น้ำตาล และเครื่องเทศอื่น ๆ ในเกาหลีมักรับประทานเป็นอันจู (안주) นักข่าวนักชิมอาหารของเดอะนิวยอร์กไทมส์ จูเลีย มอสกิน (Julia Moskin) กล่าวถึงไก่ยังนย็อมไว้ว่าเป็น "สุดยอดของไก่ทอดเกาหลี" ที่นอกประเทศเกาหลียังเป็นที่รู้จักในฐานะไก่ทอดเกาหลี
นิรุกติศาสตร์.
ในประเทศเกาหลีใต้ คำว่า "ชีคิน" บางครั้งก็หมายถึง "ไก่ย่าง" แต่โดยพื้นฐานแล้วมักหมายถึงไก่ทอด ส่วนคำว่า "ยังนย็อม" (약념) แปลว่า "ปรุงรส" ดังนั้น "ยังนย็อมชีคิน" จึงหมายถึง "ไก่ทอดปรุงรส" ในภาษาเกาหลี
ประวัติศาสตร์.
ไก่ทอดได้รับความนิยมในเกาหลีใต้ในช่วงปี 1970 โดยในปี 1977 ได้มีการเปิดร้านอาหารไก่ทอดร้านแรกในเกาหลีใต้ Lim's Chicken ขึ้น 
ยุน จงกเย (윤종계) ผู้ริเริ่มคิดค้นไก่ยังนย็อมขึ้นได้กล่าวว่า เขาคิดขึ้นมาได้หลังจากวิเคราะห์อาหารที่เหลือจากลูกค้าที่ร้านอาหารของเขา
วีฟวร์

วีฟวร์  หรือ กีฟวร์  เป็นสัตว์ร้ายในเรื่องปรัมปราของประเทศฝรั่งเศส กล่าวกันว่า เป็นสัตว์เลื้อยคลาน ลำตัวยาวคล้ายงู มีเท้าสี่เท้าแต่จะมองเห็นได้เพียงคู่เดียว และมีหัวเป็นมังกร บางแห่งว่ามีเขาอยู่บนกระหม่อม มีลมหายใจเป็นพิษ มีความดุร้ายอย่างยิ่ง บางครั้งออกทำร้ายโดยมิได้ถูกยั่วยุ เดิมสัตว์ร้ายเหล่านี้พบเห็นได้มากในแถบชนบทช่วงยุคกลางของประเทศฝรั่งเศส แต่เนื่องจากสัตว์เหล่านี้หวาดกลัวมนุษย์เปลือยกาย ถ้าได้เห็นก็จะรู้สึกอุจาดสายตาจนต้องเบือนหน้าหนี จึงพากันไปอาศัยอยู่ในที่ห่างไกลชุมชนหรือผู้คน เช่น ในป่า ในแอ่งน้ำ และในสถานที่ชื้นแฉะ ข้อนี้เป็นสาเหตุหลักที่ทุกวันนี้สัตว์เหล่านี้ไม่เป็นที่พบเห็นอีก
แซมซันแห่งโดล นักบุญชาวเวลส์ อ้างว่า ครั้งหนึ่งตนได้พบนักบุญซูเลียวซึ่งตกอับแต่พยายามหาอาหารชั้นดีมาให้ศิษยานุศิษย์รับประทาน นักบวชรูปหนึ่งในกลุ่มศิษย์นั้นไม่พอใจกับสภาพอาหาร จึงลักขนมปังก้อนหนึ่งมาและซ่อนไว้ในเสื้อ ในทันใดนักบวชรูปนั้นก็ดิ้นทุรนทุราย นักบุญซูเลียวจึงแหวกอกเสื้อเขาออกดู พบขนมปังที่ลักมา จึงตำหนิ และดึงตัววีฟวร์ออกจากเสื้อเขาให้ แล้วทำพิธีปัดเสนียด และสั่งชายอีกผู้หนึ่งให้โยนสัตว์ร้ายนั้นทิ้งลงมาจากดาดฟ้าอาคาร
คำว่า "วีฟวร์" หรือ "กีฟวร์" ในภาษาฝรั่งเศส มาจากภาษาละตินว่า "vīpera" แปลว่างู ซึ่งเป็นรากศัพท์เดียวกับคำในภาษาอังกฤษว่า "viper" ซึ่งแปลว่างู และ "wyvern" ซึ่งหมายถึงสัตว์ร้ายชนิดหนึ่งคล้ายมังกร
เมธี เทพาคำ

เมธี เทพาคำ (8 ตุลาคม พ.ศ. 2535 –) เป็นนักมวยปล้ำฟรีสไตล์ทีมชาติไทย เขาได้รับรางวัลเหรียญทองจากการแข่งมวยปล้ำในซีเกมส์ 2011 รุ่น 96 กก. ที่ปาเล็มบัง ประเทศอินโดนีเซีย และรางวัลเหรียญเงินจากการแข่งมวยปล้ำในซีเกมส์ 2013 รุ่น 84 กก. ที่ย่างกุ้ง ประเทศพม่า
นอกจากนี้ เขายังเป็นครูที่โรงเรียนน้ำริดวิทยา
โยเอล

โยเอล (– "Yōʾēl"; – "Iōḗl"; – "Yu'il") เป็นผู้เผยพระวจนะในคัมภีร์ไบเบิล เป็นผู้เผยพระวจนะน้อยลำดับที่ 2 จากทั้งหมด 12 คน และเป็นผู้เขียนของหนังสือโยเอลซึ่งมีฉากเป็นช่วงต้นยุคอัสซีเรีย นักวิชาการมองว่าหนังสือโยเอลเขียนเสร็จสมบูรณ์ในยุคราชอาณาจักรทอเลมี (ประมาณ 301-201 ปีก่อนคริสตกาล) เนื่องจากในหนังสือมีการอ้างถึงข้อความในหนังสือเล่มอื่น ๆ ที่เขียนขึ้นก่อนหน้า และมองมุมมองเกี่ยวกับพระยาเวห์และบรรดาประชาชาติ
ตังเตียว

ตังเตียว มีชื่อในภาษาจีนกลางว่า ต่ง เฉา  เป็นขุนนางของรัฐง่อก๊กในยุคสามก๊กของจีน
ประวัติ.
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจากตำแหน่งจักรพรรดิ แล้วส่งซุนเข (孫楷 "ซุน ข่าย") ผู้เป็นเสนาบดีผู้ดูแลกิจการของเชื่้อพระวงศ์ (宗正 "จงเจิ้ง") และตังเตียวผู้เป็นเจ้าพนักงานสำนักราชเลขาธิการกลาง (中書郎 "จงชูหลาง") ให้เป็นเชิญเสด็จซุนฮิวผู้เป็นอ๋องแห่งลองเอี๋ย (琅邪王 "หลังหยาหวาง") ให้ขึ้นครองราชย์เป็นจักรพรรดิองค์ใหม่ หลังซุนฮิวขึ้นครองราชย์ ทรงตั้งให้ตังเตียวเป็นเซียงโหว (鄉侯) หรือโหวระดับตำบล
เมื่อซุนโฮขึ้นครองราชย์เป็นจักรพรรดิถัดจากซุนฮิวในปี ค.ศ. 264 ตังเตียวก็ได้รับความโปรดปรานอย่างมาก 
ในปี ค.ศ. 269 ตังเตียวได้รับการแต่งตั้งเป็นหัวหน้าสำนำราชเลขาธิการกลาง (中書令 "จงชูลิ่ง")
ในปี ค.ศ. 271 เบ้งจ๋อง (孟宗 "เมิ่ง จง") ผู้เป็นเสนาบดีโยธาธิการ (司空 "ซือคง") เสียชีวิต ตังเตียวได้สืบทอดตำแหน่งเสนาบดีโยธาธิการถัดจากเบ้งจ๋อง
ในปี ค.ศ. 276 เวลานั้นตังเคียวมีตำแหน่งเป็นเสนาบดีมหาดไทย (司徒 "ซือถู") จักรพรรดิซุนโฮทรงมอบหมายให้ตังเตียวและโจว ฉู่ (周處) ผู้เป็นเสนาบดีพิธีการ (太常 "ไท่ฉาง") เดินทางไปอำเภอหยางเซี่ยน (陽羨縣 "หยางเซี่ยนเซี่ยน") เพื่อบวงสรวงฟ้าดินที่เขากั๋วชาน (國山)
ไฟหมุน

ไฟหมุน หรือ ปีศาจไฟ คือ ลมหมุน ที่เกิดจาก ไฟ และมักประกอบด้วย เปลวไฟ หรือ ขี้เถ้า อย่างน้อยบางส่วน ไฟหมุนเริ่มต้นจากลมหมุน ซึ่งมักจะมองเห็นได้จาก ควันไฟ และอาจเกิดขึ้นเมื่อความร้อนที่เพิ่มขึ้นอย่างรุนแรงและสภาพลมที่ปั่นป่วนรวมตัวกันจนทำให้เกิดการหมุนวนของอากาศ เอ็ดดี้ การหมุนนี้สามารถหดตัวเป็นพายุทอร์นาโดลักษณะคล้ายกระแสวนที่ดูดเศษซากและก๊าซที่ติดไฟเข้าไป
ปรากฏการณ์นี้บางครั้งถูกเรียกว่า ทอร์นาโดไฟ, ไฟนาโด, การหมุนวนของไฟ, หรือ ทอร์นาโดไฟหมุน แต่คำเหล่านี้มักหมายถึงปรากฏการณ์ที่แตกต่างกัน ซึ่งเกิดขึ้นเมื่อไฟมีความรุนแรงจนสร้างพายุทอร์นาโดจริง ๆ ไฟหมุนมักไม่จัดเป็นทอร์นาโด เพราะในกรณีส่วนใหญ่ วอร์เท็กซ์ไม่ได้ขยายตัวจากพื้นดินจนถึงฐานเมฆ นอกจากนี้ แม้ในกรณีดังกล่าว ไฟหมุนก็ไม่ค่อยเป็นพายุทอร์นาโดแบบคลาสสิก เพราะ วอทิซิตี้ เกิดจากลมที่พื้นผิวและการยกตัวจากความร้อน ไม่ได้มาจาก เมโซไซโคลน ที่อยู่ในชั้นอากาศสูง 
ปรากฏการณ์นี้ถูกยืนยันครั้งแรกใน ไฟป่ากรุงแคนเบอร์รา ปี ค.ศ. 2003 และได้รับการยืนยันในไฟป่า ไฟป่าคาร์ ในรัฐแคลิฟอร์เนียปี ค.ศ. 2018 และ ไฟป่าลอยัลตัน ในรัฐแคลิฟอร์เนียและเนวาดาในปี ค.ศ. 2020
เมฆอัลโตสเตรตัส อันดูลาตัส

อัลโตสเตรตัส อันดูลาตัส เป็นประเภทของเมฆอัลโตสเตรตัส ที่มีลักษณะคลื่นอยู่ภายใน เมฆเหล่านี้อาจเห็นลักษณะคลื่นได้ (โดยปกติเป็น "ฐานที่เป็นคลื่น") แต่บ่อยครั้งที่ไม่สามารถเห็นได้ด้วยตาเปล่า การก่อตัวเหล่านี้จะปรากฏในระยะเริ่มต้นของการไหลกลับที่ไม่เสถียร โดยเฉพาะในพื้นที่ทางตอนใต้ของที่ราบใหญ่ในสหรัฐอเมริกา เมื่อลมผิวดินยังคงเย็นอยู่ แถบเมฆที่เป็นคลื่นจะอยู่ใกล้พื้นผิวการกลับสลับของอุณหภูมิ
บางครั้งเรียกว่า เมฆคลื่น (billow clouds) , เมฆแนวลม (wind row clouds) หรือ เมฆคลื่น (wave clouds) ความหลากหลายของ อันดูลาตัส อาจเป็นองค์ประกอบที่ได้รวมกันหรือองค์ประกอบเดียวที่ยืดข้ามท้องฟ้า
ไม่แม้แต่จะผิด

“ไม่แม้แต่จะผิด” เป็นวลีที่ใช้เรียกวิทยาศาสตร์เทียม มีความหมายใกล้เคียงกับคำว่า "ไม่สามารถพิสูจน์ว่าเป็นเท็จได้" วลีนี้ใช้เรียกข้อโต้แย้งหรือคำอธิบายที่อ้างว่าเป็นวิทยาศาสตร์แต่มีการใช้ตรรกะวิบัติหรือการตั้งสมมติฐานแบบคาดเดา ซึ่งไม่สามารถพิสูจน์ว่าเป็นจริงหรือเป็นเท็จได้ ดังนั้นจึงไม่สามารถพิจารณาได้อย่างเป็นวิทยาศาสตร์
ที่มา.
โดยทั่วไปจะถือว่าวลีนี้มาจากว็อล์ฟกัง เพาลี นักฟิสิกส์ทฤษฎีผู้ขึ้นชื่อจากความสามารถในการวิจารณ์ทฤษฏีหรือวิทยานิพนธ์ที่ไม่เป็นวิทยาศาสตร์ "อย่างมีสีสัน"
รูดอล์ฟ เพียร์ลส์กล่าวว่าครั้งหนึ่งเคยมีเหตุการณ์ที่ "เพื่อนคนหนึ่งนำวิทยานิพนธ์ของนักฟิสิกส์หนุ่มมาให้เพาลีดู เขาเดามันว่าคงไม่มีสาระมากนัก แต่ก็ยังอยากได้ความเห็นของเพาลี เพาลีกล่าวอย่างสลดใจว่า 'มันไม่แม้แต่จะผิดด้วยซ้ำ' " บ้างก็บันทึกไว้ว่า "ไม่ใช่แค่มันไม่ถูก แต่มันไม่แม้แต่จะผิดด้วยซ้ำ" หรือในภาษาเยอรมันซึ่งเห็นภาษาแม่ของเพาลีว่า "" เพิร์ลส์ระบุว่าเรื่องนี้ถูกเล่าต่อๆไปมากจนไม่สามารถหาเค้าเดิมได้ เขากล่าวว่าเขาได้เล่าเฉพาะเรื่องที่เขาได้เห็นมาเป็นการส่วนตัวเท่านั้น นอกจากนี้เพิร์ลส์ยังยกตัวอย่างอื่นขึ้นมานั่นคือ เพาลีเคยตอบเลฟ ลันเดาว่า “สิ่งที่คุณพูดมามันมั่วซะจนแยกไม่ได้ว่ามันไร้สาระหรือไม่”
เกรก มาซีอาลิส

เกรกอรี เดวิด มาซีอาลิส (20 พฤษภาคม ค.ศ. 1956 –) เป็นนักฟันดาบฟอยล์และผู้ฝึกสอนฟันดาบชาวอเมริกัน ซึ่งเคยทำการฝึกสอนให้แก่นันทา จันทสุวรรณสิน นักฟันดาบทีมชาติไทย
อาชีพ.
เขาเป็นตัวสำรองสำหรับการแข่งโอลิมปิกฤดูร้อน 1976 ที่มอนทรีออล และมีกำหนดเปิดตัวในการแข่งโอลิมปิกที่มอสโกเกมส์ใน ค.ศ. 1980 แต่ก็ไม่ได้ลงแข่งเนื่องจากมีการคว่ำบาตรการแข่ง 66 ทีม อย่างไรก็ตาม เขาเป็นหนึ่งในนักกีฬา 461 คนที่ได้รับเครื่องรัฐอิสริยาภรณ์เหรียญทองแห่งรัฐสภาคองเกรสในปีเดียวกัน ต่อมา เขาได้เข้าแข่งโอลิมปิกฤดูร้อน 1984 และ 1988
เขาเป็นผู้ก่อตั้งและหัวหน้าผู้ฝึกสอนของมูลนิธิมาซีอาลิส (MTEAM) ซึ่งเป็นสโมสรกีฬาฟันดาบสากลในซานฟรานซิสโก และตั้งแต่ ค.ศ. 2012 เขาเป็นผู้ฝึกสอนทีมชาติของทีมฟันดาบชุดใหญ่ของสหรัฐ ซึ่งรวมถึงอเล็กซานเดอร์ผู้เป็นบุตรชายของเขา นอกจากนั้น เขาได้พาสโมสรนี้ขึ้นสู่อันดับ 1 ของโลก โดยสมาชิกทั้งสี่คนของสโมสรติดอันดับท็อปเทน รวมถึงไมลส์ แชมลีย์-วัตสัน ได้คว้าแชมป์การแข่งฟันดาบชิงแชมป์โลก 2013 ส่วนซาบรินาซึ่งเป็นลูกสาวของมาซีอาลิส ที่ตอนนี้ได้เป็นรุ่นใหญ่แล้ว ก็เป็นนักฟันดาบฟอยล์ระดับสูงเช่นกัน
หนังสือโอบาดีห์

หนังสือโอบาดีห์  เป็นหนังสือในคัมภีร์ไบเบิลที่ถือว่าผู้เขียนคือโอบาดีห์ หนังสือโอบาดีห์เป็นส่วนหนึ่งของหนังสือสิบสองผู้เผยพระวจนะน้อยในสุดท้ายของเนวีอีม ซึ่งเป็นภาคหลักที่ 2 ของคัมภีร์ฮีบรู หนังสือโอบาดีห์มีเนื้อหาเพียงบทเดียว แบ่งได้เป็น 21 วรรคและมีจำนวนคำในภาษาฮีบรู 440 คำ จึงเป็นหนังสือที่สั้นที่สุดในคัมภีร์ฮีบรู แม้ว่าจะมีบทจดหมายในพันธสัญญาใหม่ภาษากรีกที่มีขนาดสั้นกว่า 3 เล่ม (ฟีเลโมนมี 335 คำ, 2 ยอห์นมี 245 คำ และ 3 ยอห์นมี 219 คำ) หนังสือโอบาดีห์เป็นคำเผยพระวจนะเกี่ยวกับการพิพากษาของพระเจ้าเหนือเอโดมและการฟื้นฟูอิสราเอล
อาโมส

อาโมส (,;  – "ʿĀmōs") เป็นหนึ่งในสิบสองผู้เผยพระวจนะน้อยในคัมภีร์ฮีบรูและพันธสัญญาเดิมของศาสนาคริสต์ คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์ และกระทำพันธกิจในช่วงประมาณ 760–755 ปีก่อนคริสตกาลในรัชสมัยของเยโรโบอัมที่ 2 แห่งราชอาณาจักรอิสราเอล (สะมาเรีย) และอุสซียาห์แห่งราชอาณาจักรยูดาห์ อาโมสอาศัยในราชอาณาจักรยูดาห์ทางใต้ แต่เทศนาในราชอาณาจักรอิสราเอลทางเหนือ ความโดดเด่นของอาโมสคือการพูดต่อต้านความเหลื่อมล้ำระหว่างคนรวยและคนจนที่เพิ่มมาขึ้น โดยมีประเด็นในเรื่องความยุติธรรม พระอำนาจโดยสมบูรณ์ของพระเจ้า และการพิพากษาของพระเจ้า หนังสืออาโมสถือกันว่าเป็นงานเขียนของอาโมส ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมสในหนังสืออาโมส
โอบาดีห์

โอบาดีห์ ( – "ʿŌḇaḏyā" หรือ <templatestyles src="Script/styles_hebrew.css" />עֹבַדְיָהוּ‎ – "ʿŌḇaḏyāhū"; "ผู้รับใช้หรือทาสของยาห์") หรือ Abdias เป็นผู้เผยพระวจนะในคัมภีร์ไบเบิล ตามประเพณีนิยมถือว่าผู้เผยพระวจนะโอบาดีห์เป็นผู้เขียนของหนังสือโอบาดีห์
ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ

ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ (ちょっとだけ愛が重いダークエルフが異世界から追いかけてきた, Chotto Dake Ai ga Omoi Dāku Erufu ga Isekai Kara Oikakete Kita) เป็นมังงะญี่ปุ่นที่เขียนและวาดภาพประกอบโดยนากาโนะโซระ ซึ่งมีพื้นฐานมาจาก "โดจิน" สำหรับผู้ใหญ่ในชื่อเดียวกัน ได้รับการตีพิมพ์ทางออนไลน์ผ่านทางเว็บไซต์ "Web Comic Gamma Plus" ของสำนักพิมพ์ทาเคโชโบ ตั้งแต่เดือนกันยายน พ.ศ. 2564 และได้ถูกรวบรวมเป็นเล่ม"ทังโกบง" 3 เล่ม ซีรีส์อนิเมะออกอากาศตั้งแต่เดือนเมษายนถึงมิถุนายน พ.ศ. 2568
สื่อตีพิมพ์.
มังงะ.
เขียนและวาดภาพประกอบโดยนากาโนะโซระ, "ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ" เริ่มเผยแพร่ตอนแรกบนเว็บไซต์มังงะ "Web Comic Gamma Plus" ของสำนักพิมพ์ทาเคโชโบเมื่อวันที่ 17 กันยายน พ.ศ. 2564 บทตอนต่าง ๆ ได้ถูกรวบรวมเป็นเล่ม "ทังโกบง" 3 เล่มตั้งแต่เดือนกันยายน พ.ศ. 2567
ซีรีส์นี้ได้รับลิขสิทธิ์เป็นภาษาอังกฤษโดย Seven Seas Entertainment ซึ่งเผยแพร่ภายใต้สำนักพิมพ์ Ghost Ship
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายNorth American
!width=24%|ISBN North American
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 7 พฤศจิกายน พ.ศ. 2565</td><td></td><td>8 ตุลาคม พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 6 กรกฎาคม พ.ศ. 2566</td><td></td><td>21 มกราคม พ.ศ. 2568</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 6 กันยายน พ.ศ. 2567</td><td></td><td>—</td><td>—</td></tr>
</table>
อนิเมะ.
ซีรีส์อนิเมะทางโทรทัศน์ได้รับการประกาศเมื่อวันที่ 6 กันยายน พ.ศ. 2567 ซีรีส์นี้ผลิตภายใต้สังกัดอนิเมะ Deregula ของบริษัท WWWave และมีกำหนดออกอากาศในปี พ.ศ. 2568
หมอกทะเล

หมอกทะเล , ควันน้ำค้างแข็ง, ควันอุณหภูมิใต้จุดเยือกแข็ง  หรือ หมอกไอน้ำ  เป็นหมอกที่เกิดขึ้นเมื่ออากาศเย็นจัดเคลื่อนตัวเหนือน้ำที่อุ่นกว่า หมอกทะเลอาร์กติก (arctic sea smoke) เป็นหมอกทะเลที่ก่อตัวเหนือผืนน้ำเปิดขนาดเล็กในน้ำแข็งทะเล
เกิดขึ้นเมื่อมีกระแสลมอ่อน ๆ ของอากาศเย็นจัดผสมกับชั้นบาง ๆ ของอากาศอุ่นที่อิ่มตัวอยู่เหนือผิวน้ำที่อุ่นกว่า อากาศอุ่นจะถูกทำให้เย็นเกินจุดน้ำค้างและไม่สามารถเก็บไอน้ำได้มากเท่าเดิม จึงเกิดการควบแน่นส่วนเกินออกมา ผลลัพธ์คล้ายกับ "ไอน้ำ" ที่เกิดขึ้นเหนืออ่างน้ำร้อนหรือเครื่องดื่มร้อน หรือแม้แต่บุคคลที่ออกกำลังกาย
หมอกทะเล มีลักษณะการเคลื่อนไหวที่ไม่แน่นอนและอาจเกิดเป็นแนวหมุนวนได้ โดยปกติแล้วจะไม่สูงมาก และการมองจากเรือมักจะมองข้ามมันได้ (แต่เรือเล็กอาจมีความมองเห็นต่ำ) เนื่องจากหมอกถูกจำกัดอยู่ในชั้นอากาศอุ่นที่อยู่เหนือผิวน้ำ อย่างไรก็ตาม มีการสังเกตเห็นแนวของหมอกทะเลที่สูงถึง 20–30 เมตร (70–100 ฟุต) เนื่องจากหมอกชนิดนี้ต้องการอุณหภูมิอากาศที่ต่ำมาก จึงไม่ค่อยพบในภูมิอากาศที่มีอุณหภูมิปานกลาง แต่พบได้บ่อยในเขตอาร์กติกและแอนตาร์กติกา
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดสมุทรปราการ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ และตำบลท้ายบ้าน)
เขตเลือกตั้งที่ 2.
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ)
พระยาโชฎึกราชเศรษฐี (ทองจีน ไกรฤกษ์)

พระยาโชฎึกราชเศรษฐี (ทองจีน ไกรฤกษ์) เป็นขุนนางซึ่งได้รับพระราชทานโปรดเกล้าฯ เป็นพระยาโชฎึกราชเศรษฐีในสมัยพระบาทสมเด็จพระนั่งเกล้าเจ้าอยู่หัว
ประวัติ.
พระยาโชฎึกราชเศรษฐี (ทองจีน ไกรฤกษ์) เป็นบุตรคนโตของพระยาไกรโกษา (เริก) มีบุตรกับคุณหญิงจุ้ย เอกภรรยา ซึ่งได้ให้กำเนิดบุตรธิดา 3 คน คือ นายทองจีน คือพระยาโชฎึกราชเศรษฐี คนที่สองเป็นหญิงชื่อยี่สุ่น เป็นเจ้าจอมในรัชกาลที่ 2 และนายสุด ภายหลังได้รับพระราชทานบรรดาศักดิ์เป็นหลวงเดชนายเวร หรือหลวงนายเดช
ทองจีนน่าจะเกิดในรัชกาลสมเด็จพระเจ้ากรุงธนบุรี เริ่มรับราชการเป็นมหาดเล็กในรัชกาลที่ 1 แห่งกรุงรัตนโกสินทร์ ท่านได้เลื่อนยศบรรดาศักดิ์หลายครั้ง จนได้เป็นพระยาโชฎึกราชเศรษฐีในรัชกาลที่ 3 ตำแหน่งนี้เป็นเจ้ากรมท่าซ้ายฝ่ายจีน ประสานงานระหว่างระหว่างรัฐบาลไทยกับชาวจีน ปรากฏหลักฐานว่าพระยาโชฎึกราชเศรษฐี ในรัชกาลที่ 3 ถูกกริ้วต้องออกจากราชการอยู่คราวหนึ่ง ครั้นมาถึงรัชกาลที่ 4 พระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ทรงเห็นว่าที่ต้องออกจากราชการนั้น ไม่มีความผิดจึงทรงพระกรุณาโปรดเกล้า ฯ พระราชทานพานทอง และให้เข้ารับราชการตำแหน่งหน้าที่ตามเดิม
พระยาโชฎึกฯ ได้แต่งโคลงบทหนึ่งเรื่อง การบริหารกายของนักพรตจีน โคลงนี้รวมอยู่ในชุมนุมโคลงฤาษีดัดตน ซึ่งจารึกไว้ที่วัดพระเชตุพน ท่านเป็นแม่กองสร้างป้อมวิเชียรโชฎก จังหวัดสมุทรสาคร ท่านเป็นผู้บูรณะวัดทองนพคุณในสมัยรัชกาลที่ 3
พระยาโชฎึกฯ ถึงแก่อนิจกรรมเมื่อ พ.ศ. 2395 (จุลศักราช 1214)
บุตรธิดา.
พระยาโชฎึกราชเศรษฐี (ทองจีน) มีบุตรจำนวน 1 คน กับคุณหญิงนก คือ เจ้าจอมอิ่ม ย่าหรัน
พระยาโชฎึกราชเศรษฐี (ทองจีน) มีบุตรจำนวน 8 คน กับภรรยาอื่น คือ
ขนาดเชิงพื้นที่

ขนาดเชิงพื้นที่ (Spatial scale) คือการประยุกต์ใช้คำว่า สเกล เพื่ออธิบายหรือจัดประเภท (เช่นตาม ลำดับความสำคัญ) ของขนาดของพื้นที่ (หรือเชิง "พื้นที่") หรือขอบเขตที่ปรากฏการณ์หรือกระบวนการเกิดขึ้น 
ตัวอย่างเช่น ในฟิสิกส์ วัตถุหรือปรากฏการณ์สามารถเรียกได้ว่าเป็นขนาดจุลภาคถ้าเล็กเกินกว่าจะมองเห็นได้ ในอุตุนิยมวิทยา ภูมิอากาศจุลภาคคือภูมิอากาศที่เกิดขึ้นในพื้นที่เฉพาะ เช่น ภูเขา หุบเขา หรือใกล้ชายฝั่ง ในสถิติ เมกะเทรนด์ เป็นแนวโน้มทางการเมือง สังคม เศรษฐกิจ สิ่งแวดล้อม หรือเทคโนโลยีที่ครอบคลุมทั้งโลกหรือมีระยะเวลานานมาก แนวคิดนี้ยังถูกนำมาใช้ในภูมิศาสตร์ ดาราศาสตร์ และอุตุนิยมวิทยา 
การแบ่งประเภทเหล่านี้อาจค่อนข้างเป็นการกำหนดแบบสุ่ม ในบางกรณี "เมกะ-" อาจครอบคลุมขอบเขตระดับโลก ในขณะที่ในบริบทอื่น ๆ อาจครอบคลุมเพียงทวีปหรือภูมิภาค การตีความ "เมโซ-" และ "มาโคร-" จึงต้องปรับให้เหมาะสมตามสถานการณ์
ดูเพิ่ม.
<templatestyles src="Div col/styles.css"/>
เมียม

เมียม (ミームいろいろ夢の旅, "Miimu Iro Iro Yume no Tabi", แปลว่า มิมุ นักเดินทางแห่งความฝันและการค้นพบอันไร้ขีดจำกัด) เป็นซีรีส์โทรทัศน์อนิเมะของญี่ปุ่นที่สร้างโดยบริษัทนิปปงแอนิเมชัน รายการนี้ฉายครั้งแรกตั้งแต่ ค.ศ. 1983 ถึง ค.ศ. 1985 และมุ่งเน้นด้านการศึกษาเป็นหลัก โดยปกติแล้วตอนต่าง ๆ จะเกี่ยวกับการค้นพบและสิ่งประดิษฐ์ทางวิทยาศาสตร์ แม้ว่าจะมีเรื่องราวและสถานการณ์ที่เป็นอนาคตรวมถึงบันเทิงคดีแนววิทยาศาสตร์อยู่บ้างก็ตาม
เนื้อหา.
แต่ละตอนมีความยาว 30 นาที และโดยทั่วไปจะนำเสนอการค้นพบที่สำคัญในประวัติศาสตร์ของวิทยาศาสตร์
การออกอากาศระหว่างประเทศ.
ซีรีส์นี้ได้รับการแปลเป็นหลายภาษา รวมถึงภาษาสเปน (ในชื่อ "Los mil viajes en los sueños de Mimi"), ฝรั่งเศส (ในชื่อ "Ordy ou les Grandes Découvertes"), ภาษาโปรตุเกส (ในชื่อ "Descobertas semlimite"), ภาษาฮีบรู (ในชื่อ διμι τος ἀτγαлίος ἀγάδογοτ, ดิมี ตามรอยการค้นพบอันยิ่งใหญ่, ดิมี เบอิกวอต ฮาตักเลียต ฮากโดลอต), ภาษาอาหรับ (ในชื่อ "اسألوا لبيبة"; ลองถามลาบีบาฮ์สิ; "Is'aloo Labeebah"), ภาษาเซอร์เบีย-โครเอเชีย (ในชื่อ "Otkriča bez granica"), ภาษามาซิโดเนีย (ในชื่อ "Otkritica без граника"), ภาษาเปอร์เซีย (ในชื่อ "ماجراهای دانی‌"; การผจญภัยของดานี) ภาษาดัตช์ (ในชื่อ "Endless Discoveries") และภาษากวางตุ้ง (ในชื่อ 小豆丁)
หนังสือมีคาห์

หนังสือในคัมภีร์ไบเบิล
หนังสือมีคาห์  เป็นส่วนที่ 6 ของหนังสือสิบสองผู้เผยพระวจนะน้อยในคัมภีร์ฮีบรู หนังสือมีคาห์บันทึกคำกล่าวของมีคาห์ ผู้มีชื่อว่า "Mikayahu"  มีความหมายว่า "ใครจะเหมือนพระยาห์เวห์" ผู้เผยพระวจนะเมื่อศตวรรษที่ 8 ก่อนคริสตกาลจากหมู่บ้านโมเรเชทในยูดาห์ (ชื่อภาษาฮีบรูจากวรรคเปิด: מיכה המרשתי)
หนังสือมีคาห์มี 3 ส่วนหลัก ได้แก่ บทที่ 1–2, 3–5 และ 6–7 แต่ส่วนขึ้นต้นด้วยคำว่า "จงฟัง" โดยมีรูปแบบของการประกาศถึงหายนะและการแสดงออกซึ่งความหวังสลับกันไปในแต่ละส่วน มีคาห์ตำหนิผู้นำที่อยุติธรรม และปกป้องสิทธิคนจนจากคนรวยและผู้มีอำนาจ ขณะเดียวกันก็มองไปข้างหนึ่งถึงโลกที่มีสันติสุขโดยมีศูนย์กลางที่ศิโยนภายใต้การปกครองของกษัตริย์องค์ใหม่ในเชื้อสายของดาวิด
แม้ว่าหนังสือมีคาห์ค่อนข้างสั้น แต่ก็มีบทคร่ำครวญ (1:8–16; 7:8–10), การแสดงองค์ของพระเจ้า (1:3–4), คำอธิษฐานสรรเสริญแห่งการร้องทุกข์และแสดงความเชื่อมั่น (7:14–20), และ "คดีความเรื่องพันธสัญญา" (6:1–8) ซึ่งมีลักษณะเฉพาะตัวที่พระยาห์เวห์ (พระเจ้า) ทรงฟ้องร้องอิสราเอลฐานละเมิดข้อตกลงในพันธสัญญาของโมเสส
หนังสือนาฮูม

หนังสือนาฮูม  เป็นส่วนที่ 7 ของหนังสือสิบสองผู้เผยพระวจนะน้อยในคัมภีร์ฮีบรู ถือกันว่าเขียนโดยผู้เผยพระวจนะนาฮูม และอาจะเขียนในเยรูซาเล็มเมื่อศตวรรษที่ 7 ก่อนคริสตกาล
สำเนาต้นฉบับยุคต้นที่หลงเหลือ.
ต้นฉบับดั้งเดิมเขียนในภาษาฮีบรู 
บางสำเนาต้นฉบับในยุคต้นที่มีเนื้อหาของหนังสือนาฮูมเป็นภาษาฮีบรู มีลักษณะเป็นต้นฉบับเมโซเรติก ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4QpNah ที่รู้จักในชื่อ "คำอธิบายนาฮูม" (Nahum Commentary; ศตวรรษที่ 1 ก่อนคริสกาล); 4Q82 (4QXIIg; ศตวรรษที่ 1 ก่อนคริสกาล). และ Wadi Murabba'at MurXII (คริสต์ศตวรรษที่ 1)
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; คริสต์ศตวรรษที่ 4), ฉบับซีนาย (Codex Sinaiticus; S; BHK: <math> \mathfrak{G}</math>S; คริสต์ศตวรรษที่ 4), ฉบับอะเล็กซานเดรีย (Codex Alexandrinus; A; <math> \mathfrak{G}</math>A; คริสต์ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; คริสต์ศตวรรษที่ 6)
เซริฟา

เซริฟา (Serifa) เป็นไทป์เฟซแบบมีเชิงสี่เหลี่ยมมุมฉากที่สร้างขึ้นโดยเอเดรียน ฟรูติเกอร์ (Adrian Frutiger) ในปี พ.ศ. 2510 แบบอักษรนี้มีพื้นฐานมาจากตระกูล Univers ในปี พ.ศ. 2557 นักออกแบบ Jake Tilson ใช้ฟอนต์นี้กับตราของ National Theatre
การแบนราบ

การแบนราบ (Flattening) เป็นมาตรการของการบีบอัดของวงกลมหรือทรงกลมตามเส้นผ่านศูนย์กลาง เพื่อสร้างวงรีหรือทรงรีหมุน (ทรงรี) ตามลำดับ คำอื่นที่ใช้คือ ความรี หรือ ความแบน สัญลักษณ์ที่ใช้แทนการแบนราบมักจะใช้ <math>f</math> และมีนิยามในรูปของกึ่งแกนยาวและกึ่งแกนสั้น <math>a</math> และ <math>b</math> ของวงรีหรือทรงรีเป็น
<math> f =\frac {a - b}{a}.</math>
ปัจจัยการบีบอัดจะเป็น <math>b/a</math> ในแต่ละกรณี สำหรับวงรี ค่านี้ยังเป็นอัตราส่วนลักษณะ (aspect ratio) ของวงรีนั้นด้วย
คำนิยาม.
มีสามรูปแบบของการแบนราบ: การแบนราบ <math>f,</math> บางครั้งเรียกว่า "การแบนราบแบบแรก", รวมถึงการแบนราบอื่นอีกสองแบบคือ <math>f'</math> และ <math>n,</math> ที่บางครั้งเรียกว่า "การแบนราบแบบที่สอง", บางครั้งจะถูกแทนด้วยสัญลักษณ์, หรือบางครั้งเรียกว่า "การแบนราบแบบที่สอง" และ "การแบนราบแบบที่สาม" ตามลำดับ.
ในนิยามข้างต้น, <math>a</math> เป็นมิติที่ใหญ่กว่า (เช่น กึ่งแกนยาว) ในขณะที่ <math>b</math> เป็นมิติที่เล็กกว่า (กึ่งแกนสั้น) การแบนราบทุกประเภทมีค่าเป็นศูนย์ในกรณีของวงกลม ("a" = "b")
ตารางต่อไปนี้สรุปประเภทของการแบนราบ:
อัตลักษณ์.
การแบนราบเหล่านี้สามารถสัมพันธ์กันได้:
<math>\begin{align}
f = \frac{2n}{1 + n}, \\[5mu]
n = \frac{f}{2 - f}.
\end{align}</math>
การแบนราบยังสัมพันธ์กับพารามิเตอร์อื่น ๆ ของวงรีอีกด้วย เช่น:
<math>\begin{align}
\frac{b}{a} &= 1-f = \frac{1-n}{1+n}, \\[5mu]
e^2 &= 2f-f^2 = \frac{4n}{(1+n)^2}, \\[5mu]
f &= 1-\sqrt{1-e^2},
\end{align}</math>
ที่นี่<math>e</math> หมายถึง ความรี (eccentricity)
หนังสือฮาบากุก

หนังสือฮาบากุก  เป็นส่วนที่ 8 ของหนังสือสิบสองผู้เผยพระวจนะน้อยในคัมภีร์ฮีบรู ถือกันว่าเขียนโดยผู้เผยพระวจนะฮาบากุกและอาจะเขียนขึ้นในช่วงปลายศตวรรษที่ 7 ก่อนคริสตกาล ต้นฉบับดั้งเดิมเขียนด้วยภาษาฮีบรู
ในสามบทของหนังสือฮาบากุก สองบทแรกเป็นบทสนทนาระหว่างพระยาห์เวห์และผู้เผยพระวจนะฮาบายุก ข้อความที่ว่า "คนชอบธรรมจะดำรงชีวิตอยู่ด้วยความซื่อสัตย์" มีบทบาทสำคัญในหลักคิดของศาสนาคริสต์ มีการใช้ในจดหมายของนักบุญเปาโลถึงชาวโรม, จดหมายของนักบุญเปาโลถึงชาวกาลาเทีย และจดหมายถึงชาวฮีบรูในฐานะจุดเริ่มต้นขอแนวคิดเรื่องความเชื่อ สำเนาของทั้งสามบทนี้รวมอยู่ในคำอธิบายฮาบากุกที่พบในม้วนหนังสือเดดซี ในปัจจุบันบทที่ 3 ถือว่าเป็นบทสวด มีการถกเถียงกันว่าบทที่ 3 และอีก 2 บทแรกเขียนโดยผู้เขียนคนเดียวกันหรือไม่
ความรี

ในการสื่อสารและไฟเบอร์ออปติกส์ ความรี (Ovality) หรือ ความไม่กลม คือระดับของการเบี่ยงเบนจากความกลมสมบูรณ์ของส่วนตัดขวางของแกนหรือการเคลือบของไฟเบอร์
ส่วนตัดขวางของแกนและการเคลือบถือว่าเป็นวงรีในประมาณการแรก และความรีถูกกำหนดเป็นสองเท่าของการแบนราบแบบที่สามของวงรี <math>2\frac{a-b}{a+b}</math> โดยที่ "a" คือความยาวของกึ่งแกนใหญ่และ "b" คือความยาวของกึ่งแกนเล็ก ค่าที่ไม่มีมิตินี้อยู่ระหว่าง 0 และ 1 และอาจคูณด้วย 100 เพื่อแสดงความรีเป็นเปอร์เซ็นต์ นอกจากนี้ ความรีของแกนหรือการเคลือบอาจระบุโดย สนามการทนทาน ที่ประกอบด้วยวงกลมที่อยู่ภายในซึ่งขอบเขตของส่วนตัดขวางต้องอยู่ภายใน
ในการวัด ความรีหมายถึงปริมาณของความไม่กลมของรูหรือชิ้นส่วนทรงกระบอกในรูปแบบของวงรีทั่วไป
ในเคมี.
ในเคมีเชิงคอมพิวเตอร์ โดยเฉพาะในความสัมพันธ์ระหว่างโครงสร้างและกิจกรรมเชิงปริมาณ (QSAR) ความรี หมายถึงการวัดว่า รูปร่างของโมเลกุลใกล้เคียงกับทรงกลม (ในด้านหนึ่ง) หรือทรงกระบอก (ในอีกด้านหนึ่ง) หรือไม่ ความรีถูกอธิบายโดยอัตราส่วนของปริมาตรต่อพื้นที่:
<math>O = \frac {A}{4\pi(\frac{3V}{4\pi})^{\frac 2 3}}</math>
ที่นี่:
 O = ความรี
 A = พื้นที่
 V = ปริมาตร
ความรีของอะตอมฮีเลียม (He) คือ 1.0 และของ HC24H (12 พันธะคู่สาม) คือ ~1.7
รอน เยตส์

รอนัลด์ เยตส์ (15 พฤศจิกายน 1937 – 6 กันยายน 2024) เป็นอดีตนักฟุตบอลอาชีพชาวสกอตแลนด์ที่เล่นในตำแหน่งเซ็นเตอร์แบ็ก
เขาเริ่มต้นเส้นทางนักฟุตบอลอาชีพกับดันดียูไนเต็ด ในปี 1957 ก่อนจะย้ายมาค้าแข้งให้กับลิเวอร์พูล ในปี 1961 ในช่วง 10 ปีที่เขาเป็นกัปตันทีมลิเวอร์พูล เขาสามารถพาทีมคว้าแชมป์สำคัญได้ถึง 6 รายการ ประกอบด้วย แชมป์ดิวิชัน 1 (เทียบเท่าพรีเมียร์ลีกในปัจจุบัน) 2 สมัย เอฟเอคัพ 1 สมัย และแชริตีชีลด์ อีก 3 สมัย หลังออกจากลิเวอร์พูลในปี 1971 เขาย้ายไปอยู่กับแทรนเมียร์โรเวอส์ และทำหน้าที่เป็นทั้งผู้เล่น-ผู้จัดการทีมเป็นเวลา 3 ปี ก่อนจะไปรับตำแหน่งเดียวกันที่บาร์โรว์ และซานตา บาร์บารา คอนดอร์ส
นอกจากนี้เขายังติดทีมชาติสกอตแลนด์จำนวน 2 นัด
อาชีพ.
เยตส์เป็นนักฟุตบอลเยาวชนทีมชาติสกอตแลนด์รุ่นอายุไม่เกิน 15 ปี โดยเล่นให้กับ Aberdeen Lads' Club ซึ่งเป็นสโมสรฟุตบอลเยาวชนชื่อดังในเมืองแอเบอร์ดีนบ้านเกิดของเขา ในปี 1956 หลังจากขาหัก เยตส์ได้ไปทดสอบฝีเท้ากับทีมเอลจินซิตี ซึ่งเป็นทีมในไฮแลนด์ลีก แต่ไม่ได้รับการเสนอสัญญา
ดันดียูไนเต็ด.
ในปี 1957 เขาเซ็นสัญญาเข้าร่วมทีมดันดียูไนเต็ด ซึ่งเป็นสโมสรฟุตบอลในระดับดิวิชันสองของสกอตแลนด์ โดยในสมัยนั้นสโมสรแห่งนี้ยังไม่ได้เป็นสโมสรอาชีพเต็มตัวนักเตะส่วนใหญ่จะทำงานประจำควบคู่ไปกับการเล่นฟุตบอล ก่อนที่จะเซ็นสัญญากับสโมสร เขาทำงานเป็นคนงานในโรงฆ่าสัตว์ที่เมืองแอเบอร์ดีน
อาชีพของเยตส์เริ่มก้าวกระโดดหลังจากที่เจอร์รี เคอร์ เข้ามาเป็นผู้จัดการทีมในปี 1959 เคอร์มองว่าเยตส์มีความสำคัญต่อทีมมากขนาดที่เขาได้ขอให้หน่วยงานทหารปล่อยตัวเยตส์มาลงเล่นให้กับทีมทุกวันเสาร์ ในช่วงที่เยตส์กำลังรับราชการทหาร ในฤดูกาล 1959-1960 ซึ่งเป็นฤดูกาลแรกที่เคอร์เข้ามาคุมทีมอย่างเต็มตัว เซนต์จอห์นสโตนคว้าแชมป์ดิวิชันสองได้สำเร็จ สำหรับทีมที่เป็นคู่แข่งหลักของยูไนเต็ดในการแย่งชิงอันดับที่สองเพื่อเลื่อนชั้น คือ ฮามิลตัน อะคาเดมิคัล และควีน ออฟ เดอะ เซาท์
มีอา มัลโควา

มีอา มัลโควา (1 กรกฎาคม ค.ศ. 1992 –) เป็นนักแสดงภาพยนตร์ลามกชาวอเมริกัน เธอได้รับรางวัลหลายรางวัล รวมทั้งรางวัลเอวีเอ็น ค.ศ. 2014 สาขาดาราสาวหน้าใหม่ยอดเยี่ยม และรางวัลเอกซ์บิซ ค.ศ. 2017 สาขานักแสดงนำหญิงยอดเยี่ยม นอกจากนี้ มัลโควายังได้แสดงในภาพยนตร์สารคดีสั้นบทพูดเดี่ยวแนวลามกอนาจารของอินเดีย และภาพยนตร์ระทึกขวัญแนวอีโรติกของอินเดีย ซึ่งกำกับโดยราม โคปาล วัรมา ส่วนใน ค.ศ. 2022 เธอเริ่มสตรีมเกมวิดีโอแบบสดบนทวิตช์ ซึ่งมัลโควาได้รับการยกให้เป็นหนึ่งในนักแสดงหนังโป๊ที่ได้รับความนิยมมากที่สุดในโลก
ชีวิตส่วนตัว.
บ้านเกิดของมัลโควาอยู่ที่ปาล์มสปริงส์ และจัสติน ฮันต์ พี่ชายของเธอก็เป็นนักแสดงหนังโป๊เช่นกัน รัฐแคลิฟอร์เนีย นอกจากนี้ เธอได้ระบุว่าเธอเป็นผู้ที่เชื่อว่าพระเจ้าไม่มีอยู่จริง